Рођен је у селу Братач код Невесиња. Владимир Ћоровић за њега наводи сљедеће биографске податке: (Братач, 1832 — Невесиње, 1906). Ђоко Радовић у својој књизи "Радовићи из Братача невесињског" наводи „"Војвода поп Петар умро је у Братачу на Лазарев-дан 14. 4. 1907. у 12 сати. Сахрањен је код цркве у Кифину Селу 15. 4. 1907. уз велико учешће народа..."“, док на самом споменику који је фотографијом представљен у истој књизи, стоји уписано да је преминуо „17. марта 1907.“. Свештеник Српске православне цркве је постао 1859. или 1852. године. Током Невесињске пушке се истакао као вођа Срба из Невесиња. Невесињски војвода је постао 1876. Један је од учесника другог српског устанка против Аустроугарске 1882. Умро је у Братачу 1907. а сахрањен је поред цркве у Кифином Селу.